
Abstrak 

Pendedahan yang amat minima berkaitan golongan 
Zaydiyyah menyebabkan ramai kalangan Ahlus Sunnah 
menyangka bahawa tradisi keilmuan Zaydiyyah adalah 
sama serupa sepertimana mazhab-mazhab Syiah yang 
lainnya dan hampir tidak ada beza. Tulisan ini akan cuba 
mengupas sejauhmana kebenaran andaian tersebut, dengan 
fokus khusus terhadap disiplin hadis dan perkembangannya 
dalam mazhab Zaydiyyah. Penulis juga membincangkan 
apakah sumber-sumber hadis yang diguna pakai oleh 
mereka, dan apakah sumber-sumber mereka dapat 
dimanfaatkan oleh golongan Ahlus Sunnah, ataupun tidak 
dapat diterima sepenuhnya? 


Mukadimah 

Percambahan mazhab-mazhab dalam Islam didokong oleh kepelbagaian 
pandangan dan pemikiran di kalangan alim ulamanya. Pasang surut 
sesuatu mazhab pula dipengaruhi oleh kemampuan para pengikut serta 
kekuatan dalil dan keupayaan hujah di kalangan mereka. Wujudnya 
khazanah ilmu yang diwariskan dan pengikut yang setia menjamin 
kekekalan sesuatu mazhab itu sehingga ke masa sekarang. Mazhab 
Zaydiyyah adalah antara mazhab-mazhab dalam Islam yang masih 
diamalkan dan terus utuh sehingga ke hari ini. Secara statistik, mazhab 
ini telah bertapak dengan kukuh di Yaman dan secara minoriti di 
beberapa negara lain seperti Mesir, Arab Saudi, Iraq, Oman dan lain- 
lain. Ia merupakan mazhab utama bagi Negara Yaman kecuali daerah 
Hadramaut yang dikuasai oleh kaum ‘Alawiyyun atau Ba ‘Alawi yang 
bermazhab Ahlus Sunnah wal Jamaah dan berfiqh Syafi’i. Elemen- 
elemen yang toleran dalam mazhab Zaydiyyah menjadikan ia terus 
berkembang dan kukuh hingga sekarang (Muhammad Abu Zahrah, 488- 
491). 

Mazhab Zaydiyyah & Dasar-dasar Utama Fahamannya 

Menurut Imam Abu al-Hasan al-Asy’ari (m. 330H), mazhab Zaydiyyah 
adalah salah satu daripada tiga buah mazhab terbesar Syiah, iaitu (i) 
Ghaliyah al-Syi’ah (golongan Syiah pelampau), (ii) al-Rafidhah al- 
Imamiyyah (golongan majoriti Syiah) dan juga (iii) al-Zaydiyyah. 


1 Pensyarah di Jabatan al-Quran dan al-Sunnah, Akademi Islam, Kolej Universiti Islam 
Antarabangsa Selangor (KUIS). 

Mereka dipanggil sebagai Syiah kerana mereka menyokong dan 
mengikut Sayyidina ‘Ali RA serta mendahulukan beliau ke atas semua 
sahabat-sahabat Rasulullah SAW yang lain (al-Asy’ari 1990, 1:66, 88, 
136). 

Syiah pada zaman awalnya berbeza dengan Syiah pada masa- 
masa kemudiannya. Menurut al-Hafiz Ibn Hajar al-‘Asqalani, fahaman 
Syiah menurut takrif ulama terdahulu ialah iktikad terhadap keutamaan 
‘Ali RA ke atas ‘Uthman RA, dan ‘Ali RA adalah benar dalam 
peperangan-peperangannya, dan orang yang menentangnya pula adalah 
salah, di samping mendahulukan dan mengutamakan al-Syaykhan Abu 
Bakr RA dan ‘Umar RA. Boleh jadi ada sesetengah mereka beriktikad 
bahawa ‘Ali RA adalah individu yang paling afdal selepas Rasulullah 
SAW. Jika orang yang beriktikad demikian seorang yang warak, 
beragama, benar dan berijtihad, maka riwayatnya tidak ditolak dengan 
sebab itu, terutama jika ia seorang yang tidak menyeru kepada 
mazhabnya. Adapun fahaman Syiah menurut takrif ulama terkemudian, 
maka ia adalah fahaman Rafdh (menolak al-Syaykhan Abu Bakr dan 
‘Umar) semata-mata. Maka tidak boleh diterima riwayat penganut 
fahaman aI-Rafidhah yang melampau dan tiada sebarang kemuliaan 
(. karamah ) baginya (Ibn Hajar, 1:81). 

Bagaimanapun, pendapat al-Hafiz Ibn Hajar mengenai fahaman 
Syiah menurut takrifan ulama terkemudian mungkin kurang tepat kerana 
ia hanya merujuk kepada Syiah Ghaliyah dan Syiah Imamiyyah sahaja. 
Adapun Syiah Zaydiyyah, mereka lebih sesuai dengan takrifan ulama 
terdahulu seperti yang dinyatakan di atas, yang hakikat sebenarnya 
mereka terus berkekalan sehingga ke hari ini. Artikel ini antara lain akan 
cuba mengupas dan menjelaskannya. 

Al-Zaydiyyah dinisbahkan kepada Imam Zayd bin ‘Ali bin al- 
Husayn bin ‘Ali bin Abi Talib AS disebabkan mereka berpegang dengan 
pandangan-pandangannya. Antara pandangan beliau ialah 
mengutamakan ‘Ali bin Abi Talib RA ke atas semua sahabat-sahabat 
Rasulullah SAW, serta tetap mengakui khilafah Abu Bakr RA dan 
‘Umar RA. Beliau berpendapat wajib keluar menentang pemimpin- 
pemimpin yang zalim. Beliau telah terbunuh syahid pada tahun 122H 
ketika keluar menentang Yusuf bin ‘Umar al-Thaqafi, pemerintah Kufah 
pada zaman khalifah Hisyam bin ‘Abd al-Malik. Jenazah beliau telah 
dikebumikan pada waktu malam. Namun, kuburnya kemudian telah 
dapat diketahui, lalu dibongkar semula dan mayatnya telah disalib dalam 
keadaan telanjang. Setelah 4 tahun, mayatnya diturunkan, lalu dibakar 
(Lihat: al-Asy’ari 1990, 1:136; Badr al-Din al-‘Ayni, 1:376-377; 
Muhammad Abu Zahrah, 22-62). 

Mazhab Zaydiyyah adalah mazhab Syiah yang paling hampir 
kepada Ahlus Sunnah wal Jamaah (Muhammad Abu Zahrah t.t., 40; 
Ahmad Amin, 272; Mustafa al-Syak‘ah, 230). Menurut Syeikh al- 
Kawthari, banyak hukum-hakam dalam mazhab Zaydiyyah hampir 
serupa dengan hukum-hakam dalam mazhab Hanafi kerana sumber 
mereka adalah sama iaitu dari para fuqaha’ sahabat RA dan tabiin di 
Kufah (al-Kawthari 1997, 412-413). Ia adalah mazhab yang berdiri 
sendiri dan amat berbeza dengan mazhab Syiah Imamiyyah atau 
Rafidhah. Perbezaan mereka dapat dilihat sejak awal lagi ketika Imam 
Zayd bin ‘Ali dibai’ah sebagai khalifah oleh para pengikutnya di Kufah, 
di mana beliau telah mendengar sebahagian mereka mencela Abu Bakr 
RA dan ‘Umar RA. Lantas beliau pun mengingkari perbuatan mereka 
itu. Maka berpecahlah daripada beliau orang-orang yang membai’ahnya. 
Lalu beliau berkata kepada mereka: “Kamu sekalian telah menolakku?” 
Maka mereka pun dipanggil Rafidhah (para penolak) kerana kata-kata 
Imam Zayd tersebut. Hanya segolongan kecil sahaja yang masih terus 
bersama beliau (al-Asy’ari 1990, 1:136). 

Kemudian golongan Rafidhah mendakwa bahawa imamah 
(kepimpinan) sebenarnya adalah secara wasiat dari ‘Ali bin al-Husayn 
kepada anaknya Muhammad al-Baqir, bukannya kepada Zayd. Dari 
Muhammad al-Baqir pula kepada anaknya Ja‘far al-Sadiq, dan 
seterusnya sehingga genap 12 orang imam (‘Abdullah Hamud al-‘Izzi 
2009, 84). 

Di sinilah titik pemisah antara mereka. Oleh kerana itu, Imam 
Zayd atau imam-imam Zaydiyyah yang lain tidak dianggap sebagai 
imam-imam Ahlul Bait dan tidak menjadi sumber rujukan Syiah 
Imamiyyah sehingga kini, serta tidak termasuk dalam senarai Imam 12 
mereka. Maka jelas bahawa golongan Zaydiyyah tidak menolak 
pemerintahan Sayyiduna Abu Bakr al-Siddiq RA dan Sayyiduna ‘Umar 
RA dan mereka masih menghormati majoriti sahabat-sahabat Nabi SAW 
(Minhaj al-Muttaqin oleh Yahya bin al-Hasan al-Qurasyi, 669- 672). 
Inilah titik perbezaan penting antara Syiah Zaydiyyah dan Syiah 
Imamiyyah. Meskipun kedua-dua bersepakat bahawa Sayyiduna ‘Ali RA 
adalah wasi (pemegang wasiat) Rasulullah SAW yang paling layak 
menjadi khalifah selepas baginda SAW dan beliau merupakan sahabat 
Nabi SAW yang paling afdal. Ini bertentangan dengan akidah Ahlus 
Sunnah yang menyatakan bahawa tidak ada sebarang wasi dan 
Sayyiduna Abu Bakr-lah sahabat Nabi SAW yang paling afdal, diikuti 
oleh ‘Umar, ‘Uthman dan ‘Ali RA. 

Mazhab Imam Zayd ini banyak dipegang oleh keturunan beliau, 
keturunan Imam ‘Abdullah al-Kamil bin al-Hasan al-Muthanna bin al- 
Hasan bin ‘Ali bin Abi Talib AS seperti Muhammad aI-Nafs al- 

Zakiyyah, Ibrahim, Yahya dan Idris al-Akbar pembuka Maghribi, dan 
keturunan Ibrahim bin al-Hasan al-Muthanna bin al-Hasan AS. Ia juga 
dipegang oleh sebilangan alim ulama Ahlul Bait yang lain seperti dua 
beradik, al-Hasan dan Muhammad bin Zayd bin al-Hasan bin ‘Ali bin 
Abi Talib AS. Mazhab Zaydiyyah juga telah diikuti oleh sebahagian 
daripada para alim ulama dan juga para solihin. Mazhab mereka juga 
disebut sebagai mazhab Ahli Bait, atau mazhab al-Al, atau mazhab al- 
‘Itrah. 

Tradisi Keilmuan Zaydiyyah 

Dalam bab akidah, Syiah Zaydiyyah lebih mirip kepada faham 
Muktazilah. Antara usul-usul penting mazhab Zaydiyyah ialah: 

1. ‘Adl dan tawhid; keadilan dan keesaan Allah SWT. 

2. Menetapkan kekal dalam neraka bagi orang-orang yang fasiq 
atau pelaku dosa besar. 

3. Menafikan manusia dapat melihat Allah SWT di alam akhirat. 

4. Menafikan ‘paksaan’ takdir, dan manusia mempunyai 
kemampuan dan ikhtiar sendiri yang diberikan oleh Allah SWT. 

5. Menyabitkan keutamaan dan kepimpinan ‘Ali RA selepas 
Rasulullah SAW tanpa sebarang pemisah, kemudian al-Hasan 
RA, kemudian al-Husayn RA, kemudian sesiapa yang bangkit 
dan menyeru haknya dari kalangan zuriat mereka serta memiliki 
syarat-syarat kepimpinan yang muktabar di sisi mereka. 

6. Melaksanakan amar makruf nahi mungkar. 

7. Berjihad memerangi orang-orang yang zalim. 

8. al-Quran itu adalah makhluk. 

(al-Asy’ari 1990, 1:146-150; Badr al-Din Amir al-Din 2002, 33; 

Yahya bin al-Husayn, 2003) 

Kesemua kumpulan Zaydiyyah; Qasimiyyah, Hadiwiyyah, 
Nasiriyyah dan Mu’ayyadiyyah bersepakat ke atas usul-usul ini. Mazhab 
mereka mengharamkan taklid ke atas setiap mujtahid yang mampu 
menguasai dalil-dalil dan mengeluarkan hukum hakam syar’i daripada 
al-Quran dan hadis. Taklid hanyalah untuk orang awam dan mereka 
yang tidak mampu berbuat demikian. Oleh kerana itu, muncullah ramai 
yang mendakwa sebagai mujtahid dari kalangan ulama mazhab 
Zaidiyyah. Namun mereka masih menisbahkan diri kepada Imam Zayd 
bin ’Ali sebagai suatu nisbah kemuafakatan, kebanggaan dan kemuliaan 
(‘Abdullah Hamud al-‘Izzi 2009, 82-83; Muhammad Abu Zahrah, 492- 
506). 

Ulama Zaydiyyah telah menghasilkan khazanah warisan akidah, 
adab, usul dan fiqh yang tidak sedikit jumlahnya. Dalam kitab 
Mu’allafat aI-Zaydiyyah oleh al-Sayyid Ahmad al-Husayni, beliau telah 
merekodkan kira-kira hampir 3,000 buah kitab, termasuk judul-judul 

yang berulang (‘Abd al-Salam ‘Abbas, 1:35). Antara rujukan-rujukan 
mazhab Zaydiyyah ialah: 

1. Majmu ‘ Rasa’il, iaitu kumpulan risalah Imam Zayd bin ‘Ali (m. 
122H). 

2. Majmu ‘ Rasa’il, iaitu kumpulan risalah al-Qasim al-Rasi (m. 
246H). 

3. Majmu ‘ Rasa’il, iaitu kumpulan risalah al-Hadi ila al-Haq Yahya 
bin al-Husayn bin al-Qasim (m. 298H). 

4. Majmu ‘ Rasa’il, iaitu kumpulan risalah al-Husayn bin al-Qasim 
al-‘Iyani (m. 404H). 

5. Syarh al-Tajrid oleh al-Mu’ayyad bi-Allah Ahmad bin al-Husayn 
al-Haruni (m. 410H), 

6. Usul al-Ahkam al-Jami ‘ li-Adillah al-Halal wa al-Haram dan 
Haqa’iq aI-Ma‘rifah oleh al-Mutawakkil ‘ala Allah Ahmad bin 
Sulayman (m. 566H). 

7. al-Syaji dan al-Majmu‘ al-Mansuri oleh al-Mansur bi-Allah 
‘Abdullah bin Hamzah (m. 61 1H). 

8. Majmu' Rasa’il, iaitu kumpulan risalah al-Mahdi Ahmad bin al- 
Husayn (m. 656H). 

9. Anwar al-Yaqin H J oA) 1 7 /j oleh al-Hasan bin Badr 
al-Din (m. 670H). 

10. Majmu' Hamidan bin Yahya al-Qasimi (m. dalam kurun ke-7 H). 

11 . al-Intisar ‘ala ‘Ulama’ al-Amsar oleh al-Mu’ayyad bi-Allah 
Yahya bin Hamzah al-Husaini (m. 749H) 

12. al-Bahr al-Zakhkhar al-Jami‘ \i-Mazahib ‘Ulama’ al-Amsar 
oleh al-Muhdi li-Din Allah Ahmad bin Yahya al-Murtadha (m. 
840H). 

13. al-Ttisam bi Habl Allah al-Matin, al-Asas li-‘Aqa’id al-Akyas 
dan lain-lain oleh al-Mansur bi-Allah al-Qasim bin Muhammad 
bin ‘Ali (m. 1029H). 

Dalam soal pengambilan sumber ilmu syariah, mazhab 
Zaydiyyah adalah mazhab yang terbuka, tidak seperti Syiah Imamiyyah 
yang bersifat eksklusif dan sering kontra dengan golongan Ahlus 
Sunnah. Syiah Imamiyyah dengan fiqh Jafariny& tidak mengambil 
sumber ilmu syariah dari mana-mana mazhab lain kecuali sekadar yang 
dapat menyokong mazhab mereka. Namun bagi Zaydiyyah, selain 
sumber mereka sendiri, mereka juga mengambil hukum dan pedoman 
dari sumber Ahlus Sunnah wal Jamaah serta Syiah Imamiyyah. Namun 
boleh dikatakan, mereka lebih banyak mengambil dari Ahlus Sunnah 
berbanding Imamiyyah kerana mereka tidak melihat sumber Imamiyyah 
dapat dipegangi secara yakin (Lihat: Ahmad al-Husayn al-Haruni, 5:203; 
Ahmad bin Sulayman, 2:186; Muhammad Abu Zahrah, 234). 

Kitab-kitab Zaydiyyah seperti Syarh al-Tajrid, JJsul al-Ahkam al- 
Jami ‘ li-Adillah al-Halal wa al-Haram dan al-Ttisam bi Habl Allah al- 
Matin banyak memetik daripada sumber-sumber Ahlus Sunnah 
(‘Abdullah Hamud al-‘Izzi 2009, 14). 


Sebagai contoh, dalam kitab al-Bahr al-Zakhkhar al-Jami ‘ li- 
Mazahib ‘Ulama’ al-Amsar oleh Ahmad bin Yahya al-Murtadha, beliau 
telah mengisyaratkan sumber-sumber rujukannya dengan menggunakan 
simbol-simbol. Antaranya, simbol-simbol bagi fuqaha’ Ahlul Bait dan 
fuqaha’ Ahlus Sunnah sepertimana berikut: 


j ) 'h.j i( y. ) jiaJ' ;( — & ) 3 yyJ' uuJ' 

t( ys ' ) ,( ) (_£__P j*. t( L? ) Js\Lai\ t( b ) t( 

ji\ t( jj' t( ^ i( e ) t( — a ) t( ti ) 

^UJ' t( ) J j- a l jl t( -uj-' ) jjJ -JA' t( t( ^ ) ^j*J' 

t_Jil 5 jJA Aj*- ;jJ*j JS UiJJ ;SdJi (j J li; jii* ou t( 

a-Jp t^' ^ j J' d'j .( jj' ^cj jjLj t( ) -bjj' ^tj j2xj t( -L*- ) 

^jj -LA' t( J ) lJJU t( j- ) jU-jJ jj' t( (j- ) t ( La ) s-lgibJ' l^jj^j 

-L ) t^jjJ' JLjs - j t( j ) t^ jAl^J' t( (Jj- ) jjja'j ^jj ti^—jJ c ( -u- ) 

) ‘( ) Wj ‘( —* » ) -5 >4' ‘( J ) j*-j jj cdj' t( ^ ) js?'jj(i' ‘( 

t( t( -3 ) t_i-JJJ jj' t( jy ) JJJ jji ‘( ^- ) ^JL^ ‘( (_} 

.( 4) 


Tokoh-tokoh Zaydiyyah mutaakhirin seperti ‘Abd al-Wasi‘ bin 
Yahya al-Wasi‘i, Majd al-Din bin Muhammad al-Mu’ayyadi, Badr al- 
Din al-Hawthi dan lain-lain juga berpengetahuan luas dengan sumber- 
sumber ilmu Ahlus Sunnah. 

Mazhab Zaydiyyah menggalakkan ijtihad di kalangan alim 
ulamanya hinggakan ada dari kalangan mereka yang sudah tidak lagi 
berpegang dengan mazhab tersebut dengan alasan ijtihad dan menolak 
taklid, seperti Muhammad bin Ibrahim al-Wazir (m. 840H), Salih bin 
Mahdi al-Maqbili (m. 1108H), Muhammad bin Isma‘il al-Amir al- 
San‘ani (m. 1182H), al-Syawkani (m. 1250H) dan lain-lain. 

Menurut Badr al-Din bin Amir al-Din al-Hawthi dalam Miftah 
Asanid aI-Zaydiyyah : “Adapun kitab-kitab al-Syawkani, maka ia tidak 
dianggap sebahagian daripada kitab-kitab Zaydiyyah, maka tidak boleh 
berdalil dengannya sebagai mazhab mereka bagi sesiapa yang ingin 
mengetahuinya. Bukan dengan kitab-kitab beliau, kitab-kitab al-Maqbili, 
kitab-kitab Ibn al-Amir, mahupun kitab-kitab Muhammad bin Ibrahim 
al-Wazir” (Badr al-Din 2002, 32). 

Fiqh Zaydiyyah banyak disebut oleh Syeikh al-Am ir al-San‘ani 
(m. 1182H) dalam kitab Subul al-Salam Syarh Bulugh al-Maram. Beliau 
tidak sekadar cukup membawakan pandangan empat mazhab fiqh yang 
masyhur, Hanafi, Maliki, Syafi‘i dan Hanbali, bahkan banyak 
menyertakan pandangan-pandangan dalam mazhab Zaydiyyah seperti 
dari Imam Zayd bin ‘Ali, al-Imam al-Hadi (al-Hadi ila al-Haq Yahya bin 
Husayn), kelompok Hadiwiyyah (nisbah kepada al-Hadi ila al-Haq), al- 
Qasim, Yahya bin Hamzah (m. 749H), al-Imam al-Muhdi (Ahmad bin 
Yahya al-Murtadha) dalam kitab al-Bahr, al-Qasim bin Ibrahim (al-Rasi, 
m. 246 H), Imam Syaraf al-Din, al-Nasir (Ahmad bin al-Hadi, m. 325H) 
dan lain-lain yang hanya dinyatakan sebagai A’immah al-Al (imam- 
imam Ahlul Bait). Mereka yang menelaah kitab Subul Salam perlu 
memahami istilah dan nama-nama ini. Maka kitab Subul al-Salam boleh 
dikatakan sebagai antara kitab yang dapat ditelaah untuk mengetahui 
serba sedikit tentang fiqh Zaydiyyah. 

WACANA HADIS ZAYDIYYAH 

Fokus tulisan ini adalah bagi melihat sejauhmana perkembangan 
pengajian hadis dalam tradisi keilmuan Zaydiyyah. Perbincangannya 
akan dibahagiakan menurut beberapa kategori dalam disiplin pengajian 
hadis berikut. 

Sumber Hadis 

Sumber hadis dalam mazhab Zaydiyyah tidaklah sehebat sebagaimana 
sumber hadis di sisi Ahlus Sunnah yang terdiri dari pelbagai jenis 
kategori kitab hadis seperti Siliah, Sunan, Mustadrakat, Mustakhrajat, 
Muwatta’at, Ma ‘ajim, Masanid, Atraf, Amali, Ajza’ dan lain-lain. 
Merujuk kepada Mu’assasah al-Imam Zayd bin ‘Ali al-Thaqafiyyah 
(Institut Keilmuan Imam Zayd bin ‘ Ali) di Yaman, sumber-sumber hadis 
penting Zaydiyyah yang diterbitkan - menurut kronologi kewafatan - 
ialah: 

i. Dari kurun ke-2 H: 

1. al-Majmu ‘ al-Hadithi wa aI-Fiqhi oleh Imam Zayd bin ‘Ali (m. 
122H) yang juga disebut sebagai Musnad Imam Zayd. Ia adalah 
sumber hadis terpenting di sisi mazhab Zaydiyyah, mengandungi 
sebanyak 689 buah hadis dan athar. Namun hadis-hadisnya hanya 
mempunyai satu sanad sahaja, iaitu Zayd bin ‘Ali dari bapanya (‘Ali 
Zayn al-‘Abidin bin al-Husayn) dari datuknya (al-Husayn bin ‘Ali) 
dari Amir al-Mu’minin ‘Ali bin Abi Talib RA dari Rasulullah SAW. 
Kitab ini telah diriwayatkan oleh muridnya, ‘Amru bin Khalid al- 
Wasiti yang menjadi titik perselisihan di kalangan ulama tentang 
kebenaran riwayatnya. Masalah ini telah dikupas dengan baik secara 
panjang lebar oleh Syeikh Muhammad Abu Zahrah dalam kitabnya 

al-Imam Zayd, dan beliau menyabitkan kebenaran riwayatnya. 
Beliau turut menyabitkan, ia bukan ditulis oleh Imam Zayd, tetapi 
dihimpunkan riwayat-riwayatnya oleh ‘Amru bin Khalid al-Wasiti 
yang diterima secara lisan atau disalin secara imla’ (catatan lisan) 
daripada beliau (Muhammad Abu Zahrah, 233-272). 

Kitab ini disusun semula menurut bab-bab fiqh oleh al-Hasan 
bin Yahya al-Dili tahun 1201H (‘Abd al-Wahhab ‘Abd al-Latif 1960, 
23). Bagi kebanyakan mereka, ia adalah kitab yang paling sahih 
selepas al-Quran (Majd al-Din Muhammad al-Mu’ayyadi, 1:426). 
Kira-kira tiga perempat kitab ini bertepatan dengan fatwa ulama- 
ulama Hanafi, manakala bakinya satu perempat terbahagi kepada 
tiga kategori sama ada bertepatan dengan fatwa Malik, atau Syafi‘i 
atau fatwa Zayd sendiri secara berasingan (al-Kawthari 1997, 412). 

ii. Dari kurun ke-3 H: 

2. al-Amali oleh Imam Ahmad bin ‘Isa bin Zayd (m. 247H) yang 
diriwayatkan oleh Muhammad bin Mansur al-Muradi (m. 290H). 
Menurut pengarang kitab Tabagai al-Zaydiyyah, para perawi hadis- 
hadisnya adalah para perawi al-Sahih. 

3. Kitab al-Ahkam oleh al-Hadi ila al-Haq Yahya bin al-Husayn al-Rasi 
(m. 298H). Kitab ini dan kitab MajnuT Imam Zayd adalah kitab yang 
paling sahih dan mutawatir berbanding yang lain di sisi ulama 
Zaydiyyah (Majd al-Din bin Muhammad al-Mu’ayyadi, 1 :425). 

iii. Dari kurun ke-5 H: 

4. Syarh al-Tajrid oleh al-Mu’ayyad bi-Allah Ahmad bin al-Husayn al- 
Haruni (m. 410H). 

5. al-Amali oleh Abu Talib Yahya bin al-Husayn al-Haruni (m. 424H). 

6. al-Ttibar wa Salwah al- ‘Arifin oleh al-Muwaffaq bi-Allah al-Husayn 
bin Isma‘il al-Jurjani (m. kira-kira 430H). Para perawi yang 
terkandung dalam kitab ini telah dihimpunkan secara berasingan oleh 
Syeikh ‘ Abd al-Salam bin ‘ Abbas al-Wajih dalam kitabnya Mu jam 
Rijal al-Ttibar wa Salwah al- ‘Arifin. 

7. al-Jami ‘ aI-Kafi oleh al-Syarif Abu ‘Abdillah Muhammad bin ‘Ali 
bin ‘Abd al-Rahman al-‘Alawi (m. 445H). 

8. Tlam al-A‘lam oleh Muhammad bin al-Hasan al-‘Ajri, yang 
mengandungi riwayat-riwayat ‘Ali bin Bilal (m. dalam kurun ke-5 
H) dalam syarahnya bagi kitab Ahkam al-Imam al-Hadi. 

9. al-Amali al-Khamisiyyah dan al-Amali al-Ithnayniyyah oleh al- 
Mursyid bi-Allah Yahya bin al-Husayn bin Isma’il (m. 479H). al- 
Amali al-Khamisiyyah mengandungi hampir 4,000 buah hadis yang 
dianggap dengan sanad yang sahih. 

10. al-Amali oleh al-Sayyid Zafar bin Da‘i (hidup dalam kurun ke-5 H). 
Ia mengandungi 5 hadis sahaja. 

iv. Dari kurun ke-7 H: 

11. Syams al-Akhbar al-Muntaqa min Kalam al-Nabi al-Mukhtar SAW 
oleh ‘Ali bin Muhammad Hamid bin Ahmad bin al-Walid al-Qurasyi 
(m. 635H). Ia selesai disusun pada tahun 608H. Hadis-hadisnya telah 
ditakhrijkan oleh Muhammad bin Husayn al-Jalal dalam: ( I 1 A.aSkS'' 

jLs-ty jD). 

12. Durar al-Ahadith al-Nabawiyyah oleh ‘Abdullah bin Muhammad 
Abi al-Najm (m. 647H), yang mengandungi riwayat-riwayat al-Hadi 
ila al-Haq Yahya bin al-Husayn. 

13. Syifa’ al-Uwam fi Ahadith al-Ahkam oleh al-Amir al-Nasir lil-Haq 

al-Husayn bin Badr al-Din Muhammad (m. 662H). Hadis-hadisnya 
telah ditakhrij oleh ‘Abd al-‘Aziz bin Muhammad al-Dhamadi (m. 
1059H) (al-Zirikli 1998, 4:27). Juga telah dihimpunkan secara 
berasingan dalam sebuah kitab oleh Hamud bin ‘Abbas al-Mu’ayyad 
yang diberi judul: (^ujJi c_oL>A i). 

Ada beberapa lagi kitab hadis yang menjadi rujukan Zaidiyyah, 
namun setengahnya belum dapat dipastikan sama ada ia masih wujud 
ataupun telah hilang, seperti (suAi oleh al-Qadi Ibn So’id, ( 

jijjSi wJLl. j jUAi o j-p) oleh Yahya bin al-Hasan al-Hulli (m. 

600H), al-Amali oleh Imam Isma‘il bin ‘Ali bin al-Husayn al-Samman 
(m. 445H) yang dikenali sebagai Amali al-Samman, dan lain-lain lagi. 
Kitab Amali al-Samman ini dikatakan antara kitab-kitab hadis Zaydiyyah 
yang terpenting, namun belum ditemukan lagi (Matla' al-Budur oleh al- 
Qadi Ahmad bin Salih bin Abi al-Rijal, 1/469). 

Ulama Zaydiyyah mutaakhirin amat mengambil berat dan 
memberi tumpuan terhadap hadis-hadis yang diriwayatkan oleh imam- 
imam mereka. Antara faktor utamanya ialah bagi menangkis serangan 
dan dakwaan pihak lawan tentang sedikitnya perhatian ulama Zaydiyyah 
terhadap disiplin hadis. Misalnya, Ibrahim bin al-Qasim bin al- 
Mu’ayyad bi-Allah Muhammad (m. 1152H) telah menyusun sebuah 
kitab yang diberi judul: U jLl J— . 4j J jil AjUj^Jl 4^jl OoiL>“l AjLj>dl JjjJl). 

Keyakinan Zaydiyyah terhadap ketulenan kitab-kitab mereka 
dapat dilihat dalam jawapan Yahya bin Hamzah al-Husaini (m. 749H) 
kepada seorang ulama Syafi‘i yang bertanya kepadanya tentang jalan 
riwayat hadis para perawi kitab Syams al-Akhbar. Maka jawab beliau 
dalam kitab Misykah al-Anwar. 

“Ketahuilah hai faqih, bahawa mazhab Zaydiyyah itu 
adalah antara kumpulan Islam yang teragung dan imam- 
imam mereka adalah para penda’i kepada agama. Mereka 
telah menukilkan hadis ini di dalam kitab-kitab mereka, 
dan ia adalah daripada hadis-hadis peringatan, tazkirah 
dan motivasi, serta zahirnya sahih. Tidak sewajarnya 
ditolak dengan sebab waham dan pelik. Saya ingin tahu, 
dari sudut manakah kedaifannya. Apakah dari sudut ianya 
tidak dibukukan dalam kitab-kitab sihah yang tujuh, yang 
hanya mesti terbatas padanya? Sedangkan yang 
dinukilkan dari Nabi SAW itu ada sejuta hadis. Maka 
boleh jadi hadis tersebut antara yang tidak termasuk 
dalam kategori sahih, namun ia termasuk antara jumlah 
bilangan berkenaan. Ataukah kerana ianya daif dalam 
periwayatan? Maka hadis ini mempunyai banyak jalan 
riwayat seperti sama’, ijazah dan munawalah. 
Kemungkinan hadis tersebut dibina atas salah satu 
daripada jalan-jalan riwayat berkenaan, walaupun berbeza 
kekuatan dan kelemahannya. Ataukah ia didustakan dan 
ditolak kerana ianya tercatat dalam kitab-kitab 
Zaydiyyah? Maka ini adalah silap, hadis tidak ditolak 
dengan sebab waham. Kemudian apa yang terjadi 
terhadap hadis-hadis mereka, juga terjadi terhadap hadis- 
hadis kamu. Justeru, apa yang harus berlaku pada yang 
itu, harus juga berlaku pada yang ini. Mereka turut 
mempunyai banyak riwayat yang telah disusupkan, yang 
terkandung dalam kitab-kitab mereka. Makanya, tiada 
satu sebabpun untuk mengkhususkan hadis ini diingkari 
(Ibrahim bin al-Qasim, 2:162- 163). 

Kata-kata Yahya bin Hamzah: “Kemudian apa yang terjadi 
terhadap hadis-hadis mereka, juga terjadi terhadap hadis-hadis kamu”, 
bermaksud sebagaimana wujudnya hadis yang sahih dan tidak sahih 
dalam kitab-kitab Ahlus Sunnah, maka begitu juga wujud hadis yang 
sahih dan tidak sahih dalam kitab-kitab Zaydiyyah. Sebagai contoh, 
dibawakan dua hadis daripada kitab al-Majmu ‘ al-Hadithi wa aI-Fiqhi 
oleh Imam Zayd bin ‘Ali untuk melihat perbandingan antara hadis yang 
mempunyai takhrijnya daripada kitab-kitab hadis Ahlus Sunnah dan 
hadis yang hanya diriwayatkan oleh Imam Zayd secara sendirian di 
dalam kitabnya itu. 

i. Teks hadis 1: 

^-S3l Ijijkjj jjjjiaJl sUlaJl ^Uaa)) !jJ— >j JTj sLc. Jil Jil J j—j Jli 

.((j-tJJJl I^Likjj 

Takhrijnya: 

Hadis ‘Ali bin Abi Talib RA ini telah diriwayatkan 
oleh imam-imam Ahlus Sunnah berikut: al-Syafi‘i 
dalam al-Umm (1/34), Ibn Abi Syaybah dalam al- 
Musannaf (no. 2378), Ahmad dalam al-Musnad (no. 

1006), Abu Dawud dalam al-Sunan (no. 618), al- 
Tirmidhi dalam al-Jami ‘ (no. 3), Ibn Majah dalam al- 
Sunan (no. 275), Abu Ya‘la dan al-Musnad (no. 616), 
al-Daraqutni dalam al-Sunan (1/360), al-Diya’ dalam 
al-Mukhtarah (no. 718), al-Bazzar dalam al-Bahr al- 
Zakhkhar (no. 575), al-Darimi dalam al-Sunan (no. 

687), ‘Abd al-Razzaq dalam al-Musannaf Ibn Jarir 
al-Tabari dan al-Bayhaqi dalam al-Sunan al-Kubra. 

Selain ‘Ali, hadis ini juga diriwayatkan dari Abu 
Sa‘id al-Khudri RA, ‘Abdullah bin Zayd RA, dan Ibn 
‘Abbas RA. 

Statusnya : Sahih. 

ii. Teks hadis 2: 

J y * j JU . Jli , i ■ lp j& j& tsl js- l/ ~ ^ ^ T" 

JAJ t 4ll 3 l*J ja Jja*!j ijj-iaj J* u)) !(J~“j UTj Ull <Sll 

,((ljwi) -J jjj AWl 

- Takhrij dan statusnya: Tiada ditemukan dalam kitab-kitab 
Ahlus Sunnah. 

Kumpulan 40 Hadis 

Pengumpulan 40 buah hadis dianggap sebagai suatu seni hadis dalam 
tradisi keilmuan Ahlus Sunnah, dan hal yang serupa juga wujud dalam 
tradisi keilmuan Zaydiyyah. Antara kitab-kitab yang dikarang oleh 
mereka ialah: 

1. Kitab al-Arbadn aI-SHaqiyyah oleh Zayd bin ‘Abdullah bin Mas‘ud 
binRifa‘ah al-Hasyimi (m. selepas 458H). 

2. aI-Arba‘un fi Fada’il Amir al-Mu’minin, yang dikenali sebagai 
Amali al-Saffar oleh al-Hasan bin ‘Ali al-Saffar (hidup dalam kurun 
ke-4 H). 

3. Kitab al-Arbadn al-Fiqhiyyah oleh Abu al-Ghana’im Muhammad 
bin ‘Ali al-Narsi (m. 510H). 

4. Silsilah al-lbriz oleh Abu Muhammad al-Hasan bin ‘Ali bin Abi 
Talib al-Balkhi (m. 532H). Hadis-hadisnya telah ditakhrij oleh 

Ahmad bin Yahya Hamid al-Din (m. 1382H) dalam kitab ( j£- 

5. Kitab al-Arba'in al-‘Alawiyyah oleh al-Qadi Ja‘far bin Ahmad bin 
‘Abd al-Salam (m. 567H). 

6. Kitab al-Arba‘in Hadithan fi al-‘Ilm wa al-‘Ulama’ oleh al-Qasim 
binMuhammad (m. 1029 H). 

7. Kitab al-Arba‘in Hadithan fi Mahasin al-Akhlaq oleh Isma‘il bin al- 
Qasim bin Muhammad (m. 1087H). 

8. al-Arba‘un al-Hadith fi Fada’il Amir al-Mu’minin ‘Ali bin Abi Talib 
RA oleh ‘Ali bin Ahmad al-Akwa‘. 

Syarah Hadis 

Berdasarkan pengamatan penulis, ulama Zaydiyyah terdahulu kurang 
memberi penekanan kepada syarahan kitab-kitab hadis mereka. Oleh 
sebab itu, tidak banyak didapati syarahan dan huraian ke atas kitab-kitab 
hadis Zaydiyyah kecuali dari kalangan ulama mutaakhirin mereka. 

Kitab Majmu‘ Imam Zayd bin ‘Ali (m. 122H) yang juga disebut 
sebagai Musnad Imam Zayd dapat dikatakan sebagai kitab hadis terawal 
yang disusun dalam Islam. Ia telah disyarahkan oleh beberapa ulama 
Zaydiyyah. Antara mereka: 

i. Muhammad bin al-Mutahhir bin Yahya (m. 728H) dalam al- 
Minhaj al-Jaliy Syarh Majmu‘ al-Imam Zayd bin ‘Ali, terdiri dari 4 
jilid. 

ii. Yahya bin al-Husayn bin al-Qasim bin Muhammad (m. 1100H) 
dalam al-Misbah al-Munir Syarh al-Majmu‘ al-Kabir. 

iii. Ahmad bin Yusuf bin al-Husayn bin al-Hasan bin Imam al-Qasim 
bin Muhammad (m. 1191 H) dalam Fath al-‘Aliy Syarh Majmu‘ al- 
Imam Zayd bin ‘Ali. Ia merupakan takhrij terhadap kitab Majmu‘ 
al-Imam Zayd bagi menyabitkan kesahihannya. 

iv. al-Qadi Syaraf al-Din Husayn bin Ahmad al-Sayyaghi (m. 1221H) 

dalam al-Rawd al-Nadliir Syarh MajrniT al-Fiqh al-Kabir. Kitab 
ini terdiri daripada 4 jilid. Ia telah diberi kata pengantar oleh 
beberapa ulama Ahlus Sunnah, antara mereka ialah Syeikh 
Muhammad Zahid al-Kawthari (m. 1378H) serta beliau 

menyanjung kupasan pengarangnya (al-Kawthari 1997, 407-416). 

v. Ahmad bin Ahmad bin Muhammad al-Sayyaghi (m. 1402H) dalam 
al-Manhaj al-Munirfi Tamam al-Rawd al-Nadhir. Ia menyambung 
huraian al-Rawd al-Nadhir. 

Antara kitab hadis Zaydiyyah yang mendapat perhatian ialah Kitab 
al-Arba‘in al-Silaqiyyah oleh Zayd bin ‘Abdullah bin Mas‘ud bin 
Rifa‘ah al-Hasyimi (m. selepas kumn ke-4 H). Ia telah disyarahkan oleh 
beberapa ulama Zaydiyyah antara mereka: 

i. al-Mansur bi-Allah ‘Abdullah bin Hamzah (m. 61 1H) dalam ( 

'' jVI (3 ^r, j"Jl 

ii. al-Mu’ayyad bi-Allah Yahya bin Hamzah al-Husaini (m. 749H) 

dalam (3-iL-Ji & ~ jVi 4 J ySfi) dan 

iii. al-Qadi Ahmad bin ‘Ali bin Ahmad Murghim al-San‘ani dalam 

(a-aL^JI ^y^Jj7l ^ljti ‘L-L— J I 4 jLjttJ|). 

iv. Syeikh ‘Abd al-Wasi‘ bin Yahya al-Wasi‘i (m. 1379H) dalam al- 
Lata ’if al-Bahiyyah. 

Kitab Silsilah al-Ibriz oleh al-Hasan bin ‘Ali bin Abi Talib al-Balkhi (m. 
532H) juga dikatakan mempunyai beberapa kitab syarah. Al-Mutawakkil 
‘ala Allah Isma‘il bin al-Qasim bin Muhammad (m. 1087H) telah 
menyusun 40 buah hadis berkaitan mazhab Zaydiyyah, lalu 
mensyarahkannya sendiri. Beliau juga turut mensyarahkan kitab JamV 
al-UsuI susunan al-Hafiz Ibn al-Athir (al-Zirikli 1998, 1:322). Manakala 
al-Hasan bin Ishaq bin al-Mahdi Ahmad (m. 1 160H) telah mensyarahkan 
kitab aI-Syama’H al-Muhammadiyyah oleh Imam al-Tirmizi. 

Kaedah-kaedah Ilmu Hadis 

Menurut Syeikh ‘Abd al-Wahhab ‘Abd al-Latif, kebanyakan pegangan 
mazhab Zaydiyyah dalam ilmu mustalah al-hadith adalah pada kitab- 
kitab ulama Ahlus Sunnah kecuali pada sebahagian kecil masalah sahaja 
yang mereka berbeza pendapat dengannya (‘Abd al-Wahhab ‘Abd al- 
Latif 1960, 6). Ulama Zaydiyyah mempunyai beberapa kaedah ilmu 
hadis tersendiri yang penting dalam menentukan fatwa dan pandangan 
mereka terhadap sesuatu masalah. Menurut ‘Abdullah bin Hamud al- 
‘Izzi, antara kaedah-kaedah ilmu hadis penting dalam tradisi keilmuan 
Zaydiyyah ialah: 

1. Membandingkan hadis dengan al-Quran. Mereka menolak sebarang 
hadis yang bercanggah dengan al-Quran meskipun ianya sahih. 
Mazhab ini juga digunapakai oleh Muktazilah. 

2. Menerima hadis semua perawi dari mana-mana kumpulan Islam 
sekalipun jika diketahui ia bersifat cermat, benar, jujur dan amanah 
dalam periwayatan hadis serta jauh dari sifat dusta dan bohong, 
walaupun ia seorang ahli bidaah. Dan menolak hadis semua perawi 
yang tidak bersifat demikian. 

3. Khusus berkaitan sahabat Nabi SAW, sesiapa yang menjaga 
kehormatan dan kemuliaan persahabatan dengan Nabi SAW 
dianggap sebagai sahabat, manakala sebaliknya sesiapa yang tidak 
menjaga kehormatan dan kemuliaan tersebut dianggap sebagai bukan 
sahabat Nabi SAW lagi. 

4. Menerima hadis mitrsal dari perawi yang thiqah. Pendapat ini 
disepakati oleh mazhab Hanafi dan Maliki. 

(‘Abdullah Hamud al-‘Izzi 2009, 15-26). 

Namun al-Mu’ayyad bi-Allah Ahmad bin al-Husayn al-Haruni (m. 
410H) menyebut dalam Syarh al-Tajrid: 

“Di sisi kami, tidak halal bagi seseorang meriwayatkan 
hadis dari Rasulullah SAW melainkan jika ia 
mendengarnya dari mulut seorang muhaddith yang adil, 
lantas menjaganya, kemudian ia menyampaikannya 
sebagaimana yang ia dengar. Sekiranya ia seorang imam, 
maka ia boleh diterima dan sekiranya ia bukan imam, 
juga demikian jika ia meriwayatkannya tanpa sifat mttrsal 
dan sah sanadnya. Sesungguhnya riwayat-riwayat mursal 
di sisi kami dan juga kebanyakan fuqaha’ adalah tidak 
diterima. Saya pernah menemukan beberapa orang yang 
tidak ada sebarang tohmah pada mereka telah 
meriwayatkan dari Rasulullah SAW, namun mereka tidak 
menghafaz sanad dan memursalkm hadis, maka saya 
tidak menerima riwayat-riwayat mereka itu, dan juga 
tidak menukilkannya daripada mereka kerana kurangnya 
hafalan mereka terhadap sanad-sanad. Sedangkan yang 
menjadi hujah ialah pada sama’ (mendengar riwayat)” 
(Ahmad bin al-Husayn, 1:3). 

Ini menunjukkan bahawa setengah ulama Zaydiyyah begitu ketat 
dalam soal menerima sesuatu riwayat hadis. Justeru, ada dua pendapat 
dalam masalah ini di kalangan mereka. Menurut al-‘Allamah Ibrahim 
bin Muhammad al-Wazir dalam al-Falak al-Dawwar, hadis sahih - di 
sisi orang yang tidak menerima mursal - ialah apa yang dinukilkan oleh 
seorang mukallaf yang adil, lagi sempurna clabtnyd, yang bersambung 
sanad, tanpa dicacatkan oleh sebarang ‘illah yang merosakkannya. 
Manakala sahih - di sisi orang yang menerima mursal pula - ialah apa 
yang dinukilkan oleh seorang mukallaf yang adil, lagi tidak lalai, dan 
tidak menerima dari orang yang majlutl atau seumpamanya, berserta 
dengan lafaz jazam (Muhammad Yahya Salim ‘Azzan, 4). 

Kebanyakan ulama al-Zaydiyyah berpandangan kebanyakan 
riwayat yang direkodkan oleh imam-imam mereka dapat diterima 
berdasarkan keyakinan mereka bahawa para imam tersebut tidak akan 
menyampaikan riwayat-riwayat yang dusta dan palsu. Lebih-lebih lagi 
kerana dasar kepercayaan mereka bahawa orang yang melakukan dosa 
besar tidak akan masuk ke dalam syurga selama-lamanya. 
Bagaimanapun, mereka tidak menyabitkan imam-imam mereka sebagai 

maksum sepertimana faham Syiah Imamiyyah (Muhammad Abu Zahrah, 
191). 

Misalnya, ada dari kalangan mereka menyatakan bahawa hadis Ubay bin 
Ka’b RA tentang kelebihan surah-surah al-Quran yang dihukum palsu 
oleh ulama hadis Ahlus Sunnah sebagai hadis yang sahih. Ini kerana ia 
telah diriwayatkan oleh al-Mursyid bi-Allah Yahya bin al-Husayn bin 
Isma‘il (m. 479H) dalam kitab al-Amali - nya yang mengandungi riwayat- 
riwayat yang sahih menurut mereka. al-Mursyid bi-Allah telah 
meriwayatkannya dari jalan Harun bin Kathir, dari Zayd bin Aslam, dari 
bapanya, dari Abu Umamah, dari Ubay bin Ka‘b RA (Ahmad bin 
Hasyim 2003, 120). 

Ilmu al-Rijal 

Isu penting dalam membicarakan ilmu al-rijal (para perawi) di sisi Syiah 
Zaydiyyah ialah kedudukan para sahabat Nabi SAW sebagai pembawa 
ilmu wahyu dari baginda SAW. Syiah Zaydiyyah menghukum 
sebahagian daripada sahabat Nabi SAW sebagai tidak thiqah dan daif 
dalam periwayatannya atau sebagai perawi majruh. Kaedah yang mereka 
gunakan ialah sesiapa yang menjaga kehormatan dan kemuliaan 
persahabatan dengan Nabi SAW dianggap sebagai sahabat, manakala 
sebaliknya sesiapa yang tidak menjaga kehormatan dan kemuliaan 
tersebut dianggap sebagai bukan sahabat Nabi SAW lagi (‘Abdullah 
Hamud al-‘Izzi 2009, 19-21). 

Ini sudah tentu bertentangan dengan faham mazhab Ahlus 
Sunnah wal Jamaah yang menghukum kesemua para sahabat Nabi SAW 
sebagai adil dan dipercayai tanpa perlu dipersoalkan lagi. Antara sahabat 
yang dihukum sebagai majruh ialah Mu‘awiyah bin Abi Sufyan, ‘Amru 
bin al-‘As, Abu Musa al-Asy‘ari, Abu Hurairah, Tha‘labah bin Hatib, al- 
Walid bin ‘Uqbah, ‘Abdullah bin Abi al-Sarh, al-Hakam bin Abi al-‘As, 
Yassar bin Sabi‘ al-Juhani, yang membunuh ‘Ammar bin Yasir dan lain- 
lain yang menyokong Bani Umayyah. Bahkan mereka menghalalkan 
melaknat Mu‘awiyah RA dan mencemuh sesiapa sahaja yang menentang 
Sayyiduna ‘Ali RA dan juga Ahlul Bait (Muhammad bin ‘Aqil 2004, 
178). 

Kes perselisihan Mu‘awiyah dan ‘Ali adalah antara subjek yang 
paling penting dalam pemikiran semua kumpulan Syiah. Kesemua orang 
yang terlibat dalam menyokong Mu‘awiyah dianggap sebagai majruh di 
sisi mereka semua. Namun, sikap mazhab Zaydiyyah terhadap isu ini 
mungkin lebih longgar sedikit berbanding sikap golongan Syiah yang 
lain. 

Misalnya, menurut al-Mansur bi-Allah ‘Abdullah bin Hamzah (m. 
61 1H) dalam (a-iLJi j ai-b-) mengenai riwayat 

Mu‘awiyah bin Abi Sufyan: 

“Namun, kami menerima riwayat darinya kerana riwayat 
tersebut adalah semasa keadaan tersembunyi halnya 
sebelum tersingkap hakikatnya yang sebenar. Dan kerana 
hikmah itu adalah barang hilang bagi orang mukmin, ia 
boleh mengambilnya dari siapa saja orang yang 
ditemukan hikmah tersebut ada bersamanya. Dan kerana 
hadis itu (yakni hadis yang sedang dibicarakan olehnya) 
hanya berkaitan dengan peringatan dan ancaman, ia juga 
telah diriwayatkan oleh perawi lain. Dan kebenaran itu 
perlu diterima walau dari mana saja ia datang”. 

Mu‘awiyah menjadi neraca penting dalam menimbang 
kebolehpercayaan terhadap seseorang menurut fahaman Syiah. Banyak 
kitab yang telah ditulis mereka bagi membicarakan masalah ini dalam 
mengecam Mu‘awiyah dan Bani Umayyah serta penyokong-penyokong 
mereka. Ulama Zaydiyyah tidak terlepas dari isu hangat yang sentiasa 
evergreen dalam pemikiran Syiah ini. 

Antara kitab yang popular dalam isu ini ialah kitab al-Nasa’ih al- 
Kafiyah li man Yatawaiia Mu 'awiyah oleh Sayyid Muhammad bin ‘Aqil 
al-Ba‘alawi (m. 1350H). Beliau turut mengarang tiga buah buku lain 
berkaitan isu ini, iaitu; 

i. Tagwiyah al-Iman bi-Radd Taikiyah Mu 'awiyah bin Abi Sufyan. 

ii. Fasl ai-Hakim fi al-Niza‘ wa ai-Takhasum fi ma Bayna Bani 
Umayyah wa Bani Hasyim 

iii. ai-‘Atb ai-Jamii ‘ala Ahl al-Jarh wa al-Ta‘dil. Kitab ini 
merupakan kritikan berkenaan isu: “Adat kebiasaan ulama al-jarh 
wa al-ta’dil dalam mengukum al-Nasibi sebagai thiqah dan 
menghukum Syiah sebagai daif”. *aI-Nasibi atau al-Nawasib ialah 
penyokong Mu‘awiyah. 

Meskipun, kritikan Sayyid Muhammad bin ‘Aqil al-Ba‘alawi tidak 
dapat diterima sepenuhnya, namun menurut pandangan penulis, objektif 
kritikannya dalam bab al-jarh wa al-ta‘dil di dalam kitabnya al-‘Atb al- 
Jamil ‘ala Ahl al-Jarh wa aI-Ta‘dil wajar untuk direnung semula dan 
diambil iktibar daripadanya. 

Ahli Hadis Zaydiyyah 

Menurut Ibn al-Nadim dalam kitab al-Fihrist : “Kebanyakan ulama 
muhaddithin adalah Zaydiyyah. Demikian juga sekumpulan ulama dari 
kalangan fuqaha’ muhaddithin seperti Sufyan bin ‘Uyaynah, Sufyan al- 
Thawri dan tokoh-tokoh muhaddithin yang lain” (Ibn al-Nadim 1978, 

253). Kata-kata beliau ini barangkali mengelirukan. Menurut Dr. 
Mahmud Sa‘id Mamduh, yang beliau maksudkan ialah tokoh-tokoh 
muhaddithin Kufah sahaja seperti al-A‘masy, Abu Ishaq al-Sabi‘i, 
Waki‘, al-Thawri, ‘Ubaydullah al-‘Absi, Abu Nu‘aym al-Fadl bin 
Dukayn, dan lain-lain lagi (Mahmud Sa‘id Mamduh 2009, 587-588). 

Jumlah ahli hadis dan para perawi hadis dari kalangan yang 
berfahaman Syiah sebenarnya tidaklah sedikit. Di dalam kitab Sahih al- 
Bukhari, Sahih Muslim dan kitab-kitab hadis Ahlus Sunnah yang lain 
didapati ramai para perawi hadis dari kalangan Syiah. Namun, perlu 
difahami bahawa mereka bukanlah sepertimana majoriti penganut Syiah 
pada masa sekarang, sebagaimana yang telah dijelaskan di awal artikel 
ini. 


Al-Hafiz al-Zahabi menyebut di dalam kitabnya Mizan al-I‘tidal 
dalam biografi Aban bin Taghlib al-Kufi: 

“Seorang Syiah tegar, tetapi seorang yang benar. Maka 
kita boleh menerima sifat benarnya, dan hanya dia sendiri 
yang menanggung bidaahnya. Beliau telah di//;/V/c//?kan 
oleh Ahmad bin Hanbal, Ibn Ma’in, dan Abu Hatim. Ibn 
‘Adi telah merekodkannya dan berkata: Seorang yang 
melampau dalam fahaman Syiah. Kata al-Sa’di: Seorang 
yang menyeleweng berterang-terangan. Barangkali ada 
orang bertanya: Bagaimana boleh dihukum thiqah 
seorang ahli bidaah, sedangkan had thiqah ialah sifat adil 
dan teliti? Bagaimana dapat menjadi adil seorang yang 
merupakan ahli bidaah? Jawapannya ialah bahawa bidaah 
itu ada dua jenis; pertama, bidaah kecil seperti 
berfahaman Syiah melampau, atau berfahaman Syiah 
tanpa melampau dan menyeleweng. Maka jenis sebegini 
ramai dalam kalangan tabiin dan tabii tabiin, di samping 
beragama, warak dan bersifat benar. Maka jikalau ditolak 
hadis mereka ini, nescaya akan hilanglah sejumlah 
bilangan daripada hadis-hadis nabawi. Dan ini merupakan 
suatu kerosakan yang jelas. 

“Kedua, bidaah besar seperti berfahaman Rafdh (menolak 
al-Syaykhan Abu Bakr dan ‘Umar) sepenuhnya, 
melampau, mencela Abu Bakr RA dan ‘Umar RA serta 
menyeru kepada fahaman tersebut. Maka tidak boleh 
dibuat hujah dengan jenis yang sebegini dan tiada 
sebarang kemuliaan. Saya juga tidak melihat pada masa 
sekarang dalam jenis ini ada seorang yang bersifat benar 
dan dipercayai. Bahkan sifat bohong adalah syiar mereka, 

dan sifat taqiyyah serta nifaq pula adalah selimut mereka. 

Maka bagaimana dapat diterima riwayat orang yang 
sedemikian halnya? Jauh dan tidak sekali-kali. Syiah 
yang melampau pada zaman salaf dan menurut takrif 
mereka ialah orang yang mengkritik ‘Uthman, al-Zubayr, 

Talhah, Mu’awiyah dan kumpulan yang menentang ‘Ali 
RA, dan ia bangkit mencela mereka. Sedangkan Syiah 
yang melampau pada zaman kita kini dan menurut takrif 
kita ialah orang yang mengkafirkan tokoh-tokoh besar 
berkenaan, dan juga berlepas diri dari al-Syaykhan Abu 
Bakr RA dan ‘Umar RA. Maka orang yang sebegini 
adalah sesat lagi jatuh martabatnya. Sedangkan Aban bin 
Taghlib bukanlah sama sekali seorang yang menolak al- 
Syaykhan. Bahkan boleh jadi beliau hanya beriktikad ‘Ali 
adalah lebih afdal dari kedua-duanya” (al-Zahabi, 1/5-6). 

Ulama Zaydiyyah telah merekodkan tokoh-tokoh mereka ( rijal 

al-Zaydiyya1i) sama ada dalam bidang siasah, tafsir, hadis, fiqh, usul dan 

lain-lain dalam banyak karya. Antara kitab-kitab yang dikarang oleh 

mereka berhubung dengannya ialah: 

1. al-Masabih oleh Abu al-‘Abbas Ahmad bin Ibrahim bin al-Hasan 
(m. 353H), serta Tatimmah al-Masabih oleh ‘Ali bin Bilal al-Amili 
(hidup dalam kurun ke-4 H). 

2. Maqatil al-Talibiyyin oleh Abu al-Faraj al-Asfahani al-Qurasyi (m. 
356H). 

3. («Lli ut pjb- j ^uyi) oleh Abu Talib Yahya bin al-Husayn al-Haruni 
(m. 424H). 

4. (ouuLii U A ^ -U o* ujj ts oleh al-Syarif Abu 

‘Abdillah Muhammad bin ‘Ali bin ‘Abd al-Rahman al-‘Alawi (m. 
445H). 

5. (ji jaUJi 5 ynii Ji 41 a^iju») oleh al-Hadi bin Ibrahim bin ‘Ali bin al- 

Murtadha al-Wazir (m. 822H). 

6 . Tarajim Fudhala’ al-Zaydiyyah oleh ‘Abdullah bin Syaraf al-Din al- 
Hasani (m. 993 H). 

7. al-La'ali al-Mudhiyyah fi Akhbar A’immah al-Zaydiyyah oleh 
Ahmad bin Muhammad bin Solah al-Syarafi (m. 1055H), terdiri 
daripada 3 juzuk. 

8. Matla ‘ al-Budur i jjjlJi ^tk*) oleh al-Qadi Ahmad bin Salih 

bin Abi al-Rijal (m. 1092H). Ia mengandungi lebih dari 1,300 
biografi yang disusun mengikut huruf alfabet. 

9. Tabaqat al-Zaydiyyah al-Sughra, atau (^uAi JjJujii &ui*. oiii j ^ikuUi) 

oleh Yahya bin al-Husain bin al-Qasim bin Muhammad (m. 1099H). 

10. Tabaqat al-Zaydiyyah al-Kubra, atau Nasamat al-Ashar fi Tabaqat 
Ruwat Kutub al-Fiqli wa al-Akhbar oleh Ibrahim bin al-Qasim bin 
al-Mu’ayyad bi-Allah Muhammad bin al-Qasim bin Muhammad (m. 
selepas 1143, atau 1152H). 

11. (jus tejL. jTi j jU5fi juAi jtk.) oleh al-Hasan bin al- 

Husayn bin Haydarah al-Qasimi (m. selepas 1221H). 

12. al-Jadawil wa al-Jawahir al-Mudhi’ah oleh ‘Abdullah bin al-Imam 
al-Hadi (m. 1375H). 

13. Kitab-kitab Muhammad bin Muhammad Zabarah (m. 1380H), iaitu: 
Tarikh al-Yaman, Nayl al-Watar fi Rijal aI-Qam al-Thalith Asyar, 
Nasyr al- ‘Arfli Nubala ’ al-Yaman Ba'd aI-AIf dan Nuzhah al-Nazar 
fi Rijal al-Qarn aI-Rabi‘ ‘Asyar. 

14. Kitab-kitab Syeikh ‘Abd al-Salam bin ‘Abbas al-Wajih, iaitu ( >"U\ 

oAAO dan * A-o Ju-j 

15. A’immah Ahl al-Bayt aI-Zaydiyyah oleh ‘Abbas Muhammad Zayd. 

16. Hukkam al-Yaman; aTMu’allifun al-Mujtahidun oleh ‘Abdullah 
Muhammad al-Habsyi. 

Sanad Keilmuan Zaydiyyah 

Berdasarkan pengamatan, didapati usaha merekodkan sanad-sanad 
keilmuan Zaidiyyah dan kitab-kitab yang mereka riwayatkan hanya 
rancak di kalangan ulama Zaydiyyah mutaakhirin. Barangkali ini dapat 
menjadi hujah lawan dalam mempersoalkan ketulenannya. Antara kitab- 
kitab yang merekodkan sanad kitab-kitab Zaydiyyah ini ialah: 

1. a\-ljazat fi Tashih al-Asanid wa al-Riwayat li-‘Ulum Al Muhammad 
oleh al-Mansur bi-Allah al-Qasim bin Muhammad bin ‘Ali (m. 
1029H). 

2. Ijazat al-Qadi Ahmad bin Sa‘d al-Din al-Miswari (m. 1079H). 

3. Bulugh al-Amani min Asanid al-AI al-Mutahharin bi al-Nas al- 
Qur’ani oleh al-Qadi Muhammad bin Ahmad Musyhim (m. 1 182H). 

4. Musnad fi Asma’ al-Syuyukh oleh ‘Abd al-Qadir bin Ahmad al- 
Kawkabani (m. 1207H). 

5. Ithaf al-Akabir fi Isnad al-Dafatir oleh Imam Muhammad bin ‘Ali 
al-Syawkani (m. 1250H). 

6. al-Ihazahfi ‘Ilm al-Ijazah dan al- ‘Iqd al-Manzumfi Asanid al- ‘Ulum 
oleh ‘Abdullah bin ‘Ali al-Ghalibi (m. 1276H). 

7. al-‘Iqd al-Nadhid fi al-Asanid oleh ‘Abd al-Karim bin ‘Abdullah 
Abu Talib al-Rawdhi (m. 1309H). 

8. Sabil al-Rasyad fi Turuq al-Riwayali wa al-Isnad oleh al-Hadi li-Din 
Allah al-Hasan bin Yahya bin ‘Ali al-Qasimi al-Mu’ayyadi (m. 
1343H). 

9. al-‘Iqd al-Farid al-Jami’ li-Mutafarriqat al-Asanid oleh Syeikh 
‘Abd al-Wasi‘ bin Yahya al-Wasi‘i (m. 1379H). 

10. al -Jami 'ah al-Muhimmah fi Asanid Kutub al-A’immah oleh Majd al- 
Din bin Muhammad bin Mansur al-Mu’ayyadi. Lihat juga dalam 
kitab beliau Lawami ‘ al-Anwar fi Ja wami ‘ al-‘Ulum wa al-Athar wa 
Tarajim Uli al-‘Ilm wa al-Anzar. 

Sebagai contoh, dibawakan satu pertalian sanad yang 
bersambung dari Syeikh ‘Abd al-Wasi‘ bin Yahya al-Wasi‘i hingga 
kepada Imam Zayd bin ‘Ali sepertimana berikut: 

^s^Li^ y* o jjLP fj^ -(3 ® Cj* -^■““'J.l 'J-k ,_£jjl 

L^c^ L J £^L*»JL 0 j^-\ aJjI y* 0f .\ ji \ Cjj-oL' £.L £.L-Lp y» 

& ®p'j^ 'L^ 4 $i3j-L y* 4jj^j j-^j ( -‘Sj-^^ , y> uy^- (^gL^LL!! 

-Lp yj j^_— >- A-AjJl As>t-U* 0f.\ j3 f ji J-* J ^ ' J j-r J' yj j ^_— yi «LS 

y£- C®jLj cJ y> -L«L -L**Jl c^JLJl <Ul! -LP ^jslJiJ! jS""*^! j^! 

^L? y> -L^L t®jLj -LsL yj j^-— - Ll oAs>r cAj! (jj^ ^®jLj jrjr-*' - ^”' A->-! 

yj -L«-^ <U)L -bjll y£- C(_£jj— J«! jjj-Jl yi -L^l ^J^LaJl y£- C(jL?r ^Jl ^l 
y£- t<dJ -L-P yj jjj-Jl jy*\ -L-^Jl y£- c-Lo^ yj j»—vLaJ! <0lL jjy^' L Ao! y£- c^-^LJ! 
j ^ L L' c^jj-J' ^jL^ — L— — J ! jjp cjjj-J! t—3 ^L*^! ^p camI-L-p y> -Ls* - ! — L— — J ! 

LaJ! yi -Lo^ <LiJ' fj^ LH c jLo--Lv yj -L«j£ yj 

j! j&S- j jjj-Jl jj^’ t.0 y^~ yj <0l!-LP <U)L J j -|-^ ‘Ll yS CAj! yS" C-L-®*"’ -Ls*“! yj 

ui 40 o* -j?^' jr^' J) Ji jr^ j Ji j^ ^LiJ' j^ tjr-J-' L$' 

cj^lS\~J-' J»— UJl ^l ^S~LL! yi <0l' aj Jj2jJ' cj' jr^ jr-J“' 
j' jr^ ‘‘S jjjL--J! jr*^ - j^' -L*--*' cj' j • [f-“*’LJ' ^! ^S~LU JiilJ-! ys\ 

ji -Lo-^ jj ^Lp jjp C c3 L^c-— *> ^ yj JjJjJ' -L-P yS cj^L-jJ' <0l!-L-P jjj -Lo-^ -j» al' 

‘cjAA cy- r*L4 cs- jW~“ j* 

jjj ,>oy i jJu^ (_}i /jj" 4 ^— iJi ju^yi ^ j-^i^i 

, ( j— j *J| jO^jI j < — 5 j ) J^- ^J 

Syeikh Muhammad Yasin al-Fadani (m. 1410H) adalah antara 
ulama Ahlus Sunnah yang turut merekodkan sanad-sanad ulama 
Zaydiyyah di dalam sebahagian karya-karyanya. Antara guru-guru 
beliau dari kalangan Zaydiyyah ialah: 

i. al-Mutawakkil ‘ala Allah Yahya bin al-Mansur bi-Allah 
Muhammad bin Yahya Hamid al-Din (m. 1367H). 

ii. al-Mu’ayyad bi-Allah Ahmad bin al-Mutawakkil ‘ala Allah 
Yahya bin al-Mansur bi-Allah Muhammad (m. 1382H). 

iii. Syeikh ‘Abd al-Wasi‘ bin Yahya al-Wasi‘i. 

iv. Muhammad bin Muhammad Zabarah al-San‘ani (m. 1380H), 

v. Al-Qadi ‘Abdullah bin ‘Abd al-Karim al-Jurafi al-San’ani. 
(al-Fadani 2008) 

Rumusan dan Penutup 

Dengan kupasan ringkas ini sekurang-kurangnya telah memberikan satu 
sosok penting bagi memahami kerangka pemikiran dan fahaman 
Zaydiyyah dari sudut tradisi keilmuannya. Jelas bahawa mazhab 
Zaydiyyah adalah suatu mazhab yang berdiri sendiri, bukan pengaruh 
dan acuan dari mazhab-mazhab Syiah yang lain. Kesamaan antara 
mereka hanya diikat dari sudut kecintaan dan pengutamaan kepada 
Sayyiduna ‘Ali RA dan keturunannya, Ahlul Bait. Dalam tradisi 
Zaydiyyah, tiada masalah mencaci majoriti sahabat Nabi SAW, 
taqiyyah, imam maksum, nikah mut‘ah, penyelewengan al-Quran, 
khurafat hari ‘Asyura dan lain-lain bidaah sepertimana yang berlaku 
dalam Syiah Imamiyyah. Para pengkaji yang ingin mengkaji tentang 
Syiah semestinya perlu membezakan antara Syiah Imamiyyah dan Syiah 
Zaydiyyah, serta perlu menentukan mana satu yang ingin diberi tumpuan 
agar kajian tidak tersasar lalu menjadi bahan senda buat mereka 
disebabkan mencampur-aduk antara kedua-duanya. Mazhab Zaydiyyah 
mempunyai disiplin ilmu tersendiri yang diwarisi dari datuk nenek 
mereka hingga ke hari ini. Pendirian mereka mengenai pelaku dosa besar 
mungkin dapat memberi sedikit keyakinan buat kita terhadap turath ilmu 
mereka yang mungkin boleh dianggap bebas dari unsur pendustaan. 
Namun, itu tidak bermakna disiplin warisan ilmu mereka tiada cacat 
celanya kerana perbezaan-perbezaan yang ketara dengan mazhab Ahlus 
Sunnah wal Jamaah yang dipegang oleh majoriti besar ulama Islam sejak 
dahulu hingga kini, menunjukkan bahawa ada yang kurang memuaskan 
hati majoriti besar ulama Islam Ahlus Sunnah wal Jamaah ini. Menurut 
hemat penulis, kita boleh mengambil manfaat daripada sumber-sumber 
rujukan milik mereka yang bertepatan dengan sumber-sumber rujukan 
Ahlus Sunnah, serta mengenepikan dahulu apa yang tidak bertepatan 
dengannya. Bagaimanapun, sikap berhati-hati penting dalam menceduk 
manfaat daripadanya terutama dalam masalah-masalah pokok. Golongan 
Ahlus Sunnah tidak perlu bimbang dengan pengaruh golongan 
Zaydiyyah ini kerana sifat toleransi dan keterbukaan mereka, terutama 
dalam isu-isu ranting. Jika ada satu dua masalah yang diterima oleh 
sebahagian kalangan Ahlus Sunnah yang bertepatan dengan Zaydiyyah, 
maka itu adalah berdasarkan kepada kekuatan hujah menurut pandangan 
masing-masing. Wallahu a’lam. 

